Ribe Stifts Adresseaviser, 1794-12-17
en Jomfrue af god Opdragelse ønsker sig en Condition i et godt Huus, paa Lønnen ansees ikke saa meget som paa en honet Omgang, hun friserer, syer strikker og forstaaer al vidre Fruentimmer Nettigheder, og er villig til at gaae i Huusholdning. Om hendes Duelighed og Opholdsted behager man at henvende sig til Frue Justitsraadinde von Westen i Fridericia.